MK เปิดร้านใหม่ สลัดภาพแฟมิลี่ เน้นเฮลตี้เกรดพรีเมี่ยม - FINNOMENA
MK Restaurant Group ทุ่มเงิน 10 ล้าน เปิดตัว MK Live ภัตตาคารธีมสวนผัก-ฟาร์มผัก ประเดิมที่ห้าง เอ็ม ควอเทียร์
15 มี.ค. 2560

MK Restaurant Group ทุ่มเงิน 10 ล้าน เปิดตัว MK Live ภัตตาคารธีมสวนผัก-ฟาร์มผัก ประเดิมที่ห้าง เอ็ม ควอเทียร์
บริษัท เอ็มเค เรสโตรองต์ กรุ๊ป จำกัด (มหาชน) เผยว่า ในช่วง 3-4 ปีที่ผ่านมา M มียอดโตไม่เกิน 1% จนกระทั่งในปี 2016 เริ่มฟื้นตัวอยู่ที่ 4% ในปีนี้เลยส่ง MK Live เข้ามาเปิดในห้างเอ็ม ควอเทียร์ และคาดว่าปีนี้ยอดจะโตถึง 7-9% ส่วนถ้าถามว่าจะไปถึง 10% ไหมนั้น มองว่าในประเทศไทยโอกาสยังยากอยู่
MK Live ได้ฉีกคาแรคเตอร์ร้านอาหารครอบครัวแบบเดิมๆของ MK ไปอย่างสิ้นเชิง สังเกตุได้จากการออกแบบร้าน วัสดุ ของตกแต่งต่างๆ ที่สร้างบรรยากาศเหมือนได้อยู่ในฟาร์ม โดยกลุ่มตลาดที่โฟกัสคือกลุ่มลูกค้าที่อยากหาประสบการณ์แปลกๆ ใหม่ๆ ในการรับประทานอาหาร ไม่ว่าจะเป็น กลุ่มคนวัยรุ่น คนรุ่นใหม่ คนวัยทำงานตอนต้น หรือ ครอบครัวรุ่นใหม่
MK Live ได้ลงทุนไปประมาณ 10 ล้าน และคาดว่าจะพัฒนาปรับปรุงจนงบน่าจะไปตกเฉียดๆ 20 ล้านบาท ส่วนเรื่อการขยายสาขา MK Live คงต้องรอดูท่าทีเพราะ MK Live ยังคงเฉพาะกลุ่ม คือเป็นกลุ่มคนในเมือง
ส่วนในด้านการขยายสาขาของ MK ผู้บริหารบอกว่า “สำหรับตลาดในประเทศ ถ้ารวม Yayoi ไปด้วย เราขยายสาขาต่อเนื่องอยู่แล้วที่ 40 สาขาต่อปี ส่วนตลาดต่างประเทศเราขยายไปตลอดเช่นกัน เช่นตอนนี้ในเวียดนามมี 5 สาขา ในญี่ปุ่น 32 สาขา ลาวมี 2 สาขา สิงคโปร์มี 7 สาขา ตอนนี้กำลังเล็งขยายไปพม่า เขมร อินโดนีเซีย และมาเลเซีย” และในตอนนี้ MK มีสาขาในประเทศกว่า 600 สาขา ซึ่งตั้งเป้าจะขยายให้ครบ 1,000 สาขาใน 7 ปีต่อจากนี้
ที่มา : https://brandinside.asia/mk-live-lifestyle-premium/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
MK
News Digest
restaurant
แชร์บทความ: